CPF แจ้งยกเลิกบ.ย่อยอังกฤษ ยันไร้กระทบธุรกิจ
CPF แจ้งยกเลิก 119 บ.ย่อยอังกฤษ เหตุไม่มีการดำเนินธุรกิจใดๆ และหยุดการประกอบธุรกิจตั้งแต่ปี 2561 ยันไร้กระทบธุรกิจ
CPF แจ้งยกเลิก 119 บ.ย่อยอังกฤษ เหตุไม่มีการดำเนินธุรกิจใดๆ และหยุดการประกอบธุรกิจตั้งแต่ปี 2561 ยันไร้กระทบธุรกิจ
27 ก.ค. 2564

บริษัท เจริญโภคภัณฑ์อาหาร จำกัด (มหาชน)  หรือ CPF ระบุว่า Westbridge Food Group Ltd. ซึ่งเป็นบริษัทย่อยทางอ้อมของ CPF จะดําเนินการจดทะเบียนเลิกบริษัทย่อยจำนวน 119 บริษัทในประเทศอังกฤษ ประกอบด้วย (1) บริษัทนำเข้าสินค้าที่ทำจากเนื้อสัตว์ปีกในประเทศอังกฤษ 117 บริษัท ซึ่งไม่มีการดำเนินธุรกิจใดๆ จากการที่ประเทศอังกฤษมีการเปลี่ยนแปลงกระบวนการนำเข้าสินค้าภายหลังการแยกตัวออกจากสหภาพยุโรป (BREXIT)
รวมทั้ง (2) บริษัทที่หยุดการประกอบธุรกิจตั้งแต่ปี 2561 จํานวน 2 บริษัท ได้แก่ Westbridge Foods (Haydock) Ltd. (ธุรกิจจำหน่ายเนื้อสัตว์) และ Wignall Holdings Ltd. (กิจการลงทุน) ทั้งนี้การเลิกบริษัทย่อยดังกล่าวไม่มีผลกระทบต่อการดำเนินงานของกลุ่ม CPF แต่อย่างใด